  Майя Бывальцева 17-тӥ тулыспаллы Удмуртиын эшшо 92 адямилэсь выль коронавирус инфекциез шедьтӥзы. Висьыны усемъёс пӧлын 14 аресозь 11 пиналъёс но 65 ареслэсь бадӟым 22 кунмуртъёс. Со сярысь элькунысь оперативной штаб ивортӥз. Диагноззы Ижкарын 40 улӥсьёслэн зэмаз, Яр ёросын – укмыс, Дэри ёросын – сизьым, Глазкарын, Сарапулын, Эгра ёросын – быдэн ньыль, Пичи Пурга, Кизнер, Ува ёросъёсын – быдэн куинь, Воткаын, Вавож, Глаз, Каракулино, Красногорск ёросъёсын – быдэн кык, Балезино, Камбарка, Кез, Сарапул, Юкаменск ёросъёсын – быдэн одӥг. 96 адями висёнэз вормиз Туннэ нуналлы Удмуртиын выль коронавирус инфекциен черлан 27 сюрс 287 учыр лабораториосын зэматэмын. 23 сюрс 904 адями йӧназ, 358 мурт кулӥз. Та дыре 97 висисьёслэн тазалыксы секыт лыдъяське. Элькунын выль коронавирус инфекцилы 857 сюрс 459 эскеронъёс ортчытӥзы, берло нуналскын – 1 сюрс 199. 17-тӥ тулыспаллы Удмуртиын 17 сюрс 831 адями коронавируслэсь прививка пуктӥз, со пӧлысь 3 сюрс 687 мурт кыкетӥ компонентсэ басьтӥзы ни. Пусъём, прививкаез ас мылкыд каремъя гинэ но дунтэк пукто. Тегъёс: Тазалык Ижкар висён Удмуртия коронавирус  